cyanic-selkie/wikianc huggingface dataset:
Jason Robards
Den Jason Robards ass nieft senger grousser Karriär am Theater och an iwwer 130 Kinos- an Televisiounsfilmer opgetrueden. Hie war a bedeitende Filmer vu Regisseure wéi Sidney Lumet, Sergio Leone, Karel Reisz, Sam Peckinpah a Fred Zinnemann ze gesinn.
Hie krut och zweemol en Oscar als beschte Schauspiller en enger Nieweroll.
Polandball
Polandball, och nach bekannt als Countryball, ass en Internet-Phenomeen, deen 2009-2010 opkoum an dodra besteet, datt an Online-Comics Bäll déi a verschiddene Landesfaarwe gemoolt sinn a schlechtem Englesch mat nationale Klischeeën iwwereneen hierfalen.
Traité vu London
Traité vu London (respektiv Londoner Vertrag) goufen eng sëllegen international Traitéë genannt, déi zu London ënnerschriwwe goufen, dorënner:
Polandball
Hiren Urspronk hat alles am August 2009, wéi polnesch Internetbenotzer op drawball.com, enger Plattform déi et erlaabt Saachen ze molen an och anere Leit hir Zeechnungen z'iwwermolen, eng Zort "Cyberkrich" ugefaangen hu fir all d'Zeechnungen op där ganzer Plattform sou z'iwwermolen datt an der Gesamtusiicht duerno e ronne polnesche Landesfändel mam Wuert "POLSKA" ze gesi war.
Am September 2009 huet dunn um Billerforum Krautchan.net de Benotzer Falco dat Theema opgeholl, fir de polnesche Benotzer Wojak ze trollen, deen um selwechte Forum duerch säi schlecht Englesch opgefall ass.
Duerno hu vill russesch Internetbenotzer sech op déi Iddi gestierzt, fir sech iwwer eng gewësse Megalomanie an national Komplexer vun de Pole lëschteg ze maachen. E frequent Beispill dovun ass datt Diskussiounen domat endegen datt de russesche Ball dee polneschen touft well deen net an de Weltraum ka fléien ("Poland cannot into space").
Et gëtt hautdesdaags awer eng Hellewull där Comics, och mat Bäll an anere Landesfaarwen, déi souguer dann nach "Polandball" genannt gi wa guer kee polnesche Ball dra virkënnt.
Le septième juré
Le septième juré ass e franséische Film vum Georges Lautner aus dem Joer 1962 no engem Roman vum Francis Didelot.
Ëm wat geet et am Film?
De Georges Duval, den Apdikter an enger klenger Stad trëppelt laanscht e klenge Séi aus der Géigend. Hie gesäit um Bord vum Séi eng jonk Fra déi do mat plakege Brëscht an der Sonn läit. Wéi den Duval der Fra ze no kënnt fänkt si un ze jäizen. Aus Angscht gesinn ze ginn erwiergt den Duval déi jonk Fra…
Kurt Kasznar
De Kurt Kasznar, gebuer als Kurt Serwicher oder Kurt Servicher den 12. August 1913 zu Wien a gestuerwen de 6. August 1979 zu Santa Monica a Kalifornien, war en éisträichesch-US-amerikanesche Schauspiller.
Pupillin
Pupillin ass eng franséisch Uertschaft a Gemeng am Departement Jura an der Bourgogne-Franche-Comté.
Meyronnes
Meyronnes ass eng fréier Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Den 1. Januar 2016 huet Meyronnes mat Larche fusionéiert fir sou déi nei Gemeng Val d'Oronaye ze bilden.
Mandy Miller
D'Mandy Miller, gebuer als Carmen Isabella Miller den 23. Juli 1944 ass eng englesch Schauspillerin. Si krut mat 7 Joer hir éischt Roll am Film The Man in the White Suit an huet am Alter vun 19 Joer hir lescht Roll an enger Episod vun der TV-Serie The Saint gespillt.
Lëscht vun de lëtzebuergesche Filmer déi fir eng Oscar-Nominatioun virgeschloe waren
Dësen Artikel gëtt eng Iwwersiicht iwwer all lëtzebuergesch Filmer déi fir en Oscar virgeschloe waren.
Am 21. Joerhonnert goufen eng ganz Rei lëtzebuergesch Filmer als Bäiträg fir de renomméierten US-amerikanesche Filmpräis Academy Award agereecht, besser bekannt als "Oscar". Dëst si souwuel den national Bäitrag an der Kategorie "Beschten internationale Film" (Academy Award for Best International Feature Film), déi virun 2020 "Beschte friemsproochege Film" (Best Foreign Language Film) geheescht huet, wéi och Lëtzebuerger Filmer a Koproduktioune mat anere Länner an anere Kategorien.
Bis ewell gouf just ee lëtzebuergesche Film mat engem Oscar ausgezeechent. Dat ass de lëtzebuergesch-franséischen animéierte Kuerzfilm Mr Hublot am Joer 2014.
Eligibilitéit an Auswiel
All Land kann e Film an der Kategorie "Beschten Internationale Film" bei der amerikanescher Filmakademie, déi den Oscar organiséiert, areechen. Dofir muss de Film eng Minimulängt vu 40 Minutten hunn, baussent den USA produzéiert gi sinn a mindestens 50% vum Dialog muss an enger Sprooch sinn, déi net Englesch ass. Dowéinst ass et och obligatoresch, Ënnertitelle beim Areeche vum Film matzeliwweren. Och Animatiounsfilmer an Documentaire sinn zougelooss. De Film muss mindestens siwe konsekutiv Deeg an engem komerzielle Kino gelaf sinn. Donieft gëtt et och ganz spezifesch Krittäre fir d'Film- an d'Audioformat. Schlussendlech muss d'Land, dat de Film areecht, bestätegen, datt d'kreativ Kontrol ("creative control") iwwer de Film gréisstendeels bei engem Bierger oder engem Resident vum Land loung.
Déi Lëtzebuerger Film-Propose gëtt vun enger Jury entscheet. An där Jury sëtze Vertrieder vun de lëtzebuergesche Verbänn vun der audiovisueller Produktioun, de Regisseuren an den Zeenaristen, den audiovisuellen Techniker, de Schauspiller, dem Filmfong, dem CNA an der Stater Cinemathéik.
Lëtzebuergesch Propositiounen an der Kategorie "Beschten Internationale Film"
Zesumme mat der demokratescher Republik Kongo, Südafrika an der Ukraine war Lëtzebuerg 1997 eent vu véier Länner, dat fir d'éischt Kéier e Film an der Kategorie "Beschte friemsproochege Film" agereecht huet. Et war de franséischsproochege Film Elles. 44 aner Länner haten e Film agereecht, an d'Lëtzebuerger Film gouf net nominéiert.
Zënterhier huet Lëtzebuerg reegelméisseg, mä net all Joer e Film agereecht. Et gouf nach kee Film nominéiert.
De Film Your Name Is Justine aus dem Joer 2006 gouf vun der amerikanescher Filmakademie, déi den Oscar organiséiert, disqualifizéiert. D'Akademie hat zwar kuerz virdrun de Critère, datt de Film an der Landessprooch misst sinn, ofgeschaaft, mä de Film gouf verworf well e Land fir seng Propositioun misst beweise kënnen, datt "kreatiivt Talent vum Land d'kënschtleresch Kontrol iwwert de Film" hat, an dat wier net de Fall gewiescht. Den Joy Hoffmann, deemolege President vum Selectiounscomité, huet seng Enttäuschung iwwer déi Entscheedung ausgedréckt a commentéiert, datt de Comité sech bewosst war, datt Your Name Is Justine e grenzwäertege Bäitrag wier, mä datt et de Film ouni Lëtzebuerg net géif gi. Lëtzebuerg hätt 75% vum Budget geliwwert. De polnesch-, däitsch an engleschsproochege Film vum Regisseur Franco de Pena, deen am Venezuela gebuer ass an a Pole lieft, ass eng Koproduktioun tëscht der Lëtzebuerger Produktiounsfirma Hemisphere Films an dem polneschen Opus Film. E spillt zu Berlin a gouf gréisstendeels zu Lëtzebuerg gedréint.
Koproduktiounen, déi vun anere Länner agereecht goufen
Donieft gëtt et eng ganz Rei Filmer, déi vu lëtzebuergeschen Entreprise koproduzéiert goufen an déi vun anere Länner als deenen hir Propositioun agereecht goufen.
Lëtzebuerger Filmer an anere Kategorien
Mr Hublot vum Laurent Witz an Alexandre Espigares aus dem Joer 2013 gouf als bis ewell eenzeg lëtzebuergesch Produktioun mam Oscar präisgekréint, an dat an der Kategorie "Beschten animéierte Kuerzfilm" (Academy Award for Best Animated Short Film). En ass eng Koproduktioun tëscht dem Fransous Laurent Witz an dem Lëtzebuerger Alexandre Espigares.
En Rei aner Filmer, bal alles Koproduktioune mat anere Länner, hunn et gepackt fir an anere Kategorien nominéiert ze ginn. Déi meescht dovu sinn Animatiounsfilmer.
Büsching (Moundkrater)
De Büsching ass en Aschlagkrater am Süde vun der viischter Moundsäit, nordëstlech vum Krater Maurolycus a vun deem bal gläichgrousse Krater Buch. De Krater ass staark erodéiert, den Zentrum ass bal ganz flaach.
Old Naval Observatory
Den Old Naval Observatory ass e fréieren Observatoire zu Washington D.C., dee vun 1844 bis 1893 vun der United States Navy benotzt gouf.
Yaphet Kotto
De Yaphet Kotto, gebuer als Yaphet Frederick Kotto de 15. November 1939 zu New York City a gestuerwen de 15. Mäerz 2021 op de Philippinnen, war en US-amerikanesche Schauspiller a Filmregisseur.
Old Naval Observatory
Zanter 1965 ass et eng National Historic Landmark.
Referenz
Koordinaten:
Yaphet Kotto
Hie war a bekannte Filmer wéi The Thomas Crown Affair (1968) vum Norman Jewison, dem James Bond Film Live and Let Die (1973) vum Guy Hamilton, dem Kriminalfilm Blue Collar (1978) vum Paul Schrader an dem Action a Kaméidisfilm Midnight Run 1988 vum Martin Brest ze gesinn.
Suzy Amis
D'Suzy Amis, gebuer als Susan Elizabeth Amis de 5. Januar 1962 zu Oklahoma City, ass eng US-amerikanesch Schauspillerin.
Si war vun 1986 bis 1994 mam Schauspiller Sam Robards bestuet. Am Joer 2000 huet si sech mam Filmregisseur James Cameron bestuet.
Curtius Millen
D'Curtius Millen ass eng fréier Waassermillen aus dem 16. Joerhonnert, déi op enger Derivatioun vun der Vesdre zu Vaux-sous-Chèvremont an der Gemeng Chaudfontaine bei Léck stoung. Hautjesdaags besteet nach just d'Bréck iwwer den dréchne Millegruef an am Gebai ass e Wunnhaus.
Gemeng Eech
D'Gemeng Eech ass eng fréier Gemeng um Gebitt vun de haiteger Gemeng Lëtzebuerg.
Geschicht
No der Franséischer Revolutioun gouf aus dem Haff Eech, déi eegestänneg Gemeng Eech déi aus Beggen, Eech, Weimeschkierch, Dummeldeng, den ënneschten Deel vum Rollengergronn, de Siwebueren, der Millebaach, dem Kierchbierg, dem Sichegronn, dem Weimeschhaff an dem Neiduerf bestanen huet.
Curtius Millen
Geschicht
De Curtius, de « Commissionnaire Général d'Approvisionnements de Guerre » vum Kinnek Philippe II. vu Spuenien war, huet d'Millen ëmgebaut an eng Polverfabréck draus gemaach. En huet d'Installatioune vergréissert, eng Mauer an eng Kasematt gebaut. En huet och déi kënschtlech Insel déi entstane war no Süde vergréissert, andeems en eng Partie vun der Vesdre ëmgeleet huet. De 24. Mee 1605 huet en Terraine vun der klenger Île de Ster kaaft, dat Ganzt befestegt a vun enger 30 Mann staarker Trupp bewaache gelooss.
Gemeng Eech
Geschicht
Den 1. Juli 1849 (Gesetz vum 8. Mee 1849) gouf d'Gemeng Eech gedeelt. D'Sektioune Rollengergronn, Roudebierg, Lampertsbierg, Siwebueren (mat der Parzeläinsfabrik), en Deel vun der Sektioun Millebaach an deen Deel vun der Sektioun Reckendall deen zur Gemeng Eech gehéiert huet, goufen zu der separater Gemeng Rollengergronn.
Den 1. Juli 1920 (Gesetz vum 30. Juni 1920) huet d'Gemeng Eech mat der Stad Lëtzebuerg fusionéiert an ass zanterhier e Quartier vun der Stad.
Mir wëllen iech ons Heemecht weisen
Mir wëllen iech ons Heemecht weisen ass e Veräin ouni Gewënnzweck, deen am Oktober 2015 gegrënnt gouf a säi Sëtz zu Miersch huet. De Motto vum Veräin ass "Éiert mir eis géigesäiteg respektéiere kënnen, musse mir eis kenneléieren".
National Advisory Committee for Aeronautics
An den Nokrichsjoren huet d'NACA mat Interessi d'Experimenter mat Rakéitemotoren op Wallops Island, Virginia observéiert.
Vun 1947 bis 1958 war den Hugh L. Dryden Direkter vun der NACA.
Mam National Aeronautics and Space Act vun 1958 goung d'NACA an d'NASA iwwer.
Lana Marconi
D'Lana Marconi gebuer als Ecaterina Ilieana Marcovici den 8. September 1917 zu Bukarest a gestuerwen den 8. Dezember 1990 zu Paräis war eng franséisch Schauspillerin.
Mir wëllen iech ons Heemecht weisen
D'A.s.b.l. wëll den interkulturellen Dialog ureegen, andeems d'Lëtzebuerger den Auslänner, déi hei liewen, hir Kultur weisen an ëmgekéiert. Si organiséiert kulturell Manifestatiounen an Ateliere fir déi lokal Bevëlkerung a fir Flüchtlingen, uechter d'Land an och a Flüchtlingszentren.
Henri Crémieux
Den Henri Crémieux war an iwwer 140 Kinos- an TV-Filmer ze gesinn dorënner bedeitend Filmer wéi: Remorques (1941) vum Jean Grémillon, Orphée (1950) vum Jean Cocteau, Le plaisir (1952) vum Max Ophuls a Les demoiselles de Rochefort vum Jacques Demy.
Mir wëllen iech ons Heemecht weisen
Grënnungsmembere sinn de Serge Tonnar, d'Rita Neu, d'Sabine Tonnar an de Misch Donven.
Den Numm ass en Zitat aus dem Lidd De Feierwon vum Michel Lentz.
Curtius Millen
Geschicht
Haut ass de Kanal dréchegeluecht, an d'Befestegunge goufen ofgerappt. Un d'Kasematt erënnert nach den Numm vun der Plaz Casmaterie.
(24) Themis
Den (24) Themis ass en Asteroid vun der Haaptasteroidenceinture.
Hie gouf de 5. Abrëll 1853 vum Annibale de Gasparis entdeckt. Den Numm leet sech vum Themis, an der griichescher Mythologie d'Duechter vum Uranos an der Gaia, of.
Eegenschaften
Mat engem Duerchmiesser vu ronn 200 Kilometer ass den Themis ee vun de gréisste Asteroide vun der Haaptceinture. Hien huet eng däischter Uewerfläch mat enger Albedo vun 0,067. Den Themis rotéiert an 8 Stonnen an 22 Minutten ëm seng eegen Achs.
Claudine Auger
D'Claudine Auger, gebuer als Claudine Oger de 16. Abrëll 1941 zu Paräis an och do gestuerwen den 18. Dezember 2019, war eng franséisch Schauspillerin.
Bekannt Filmer mat hir sinn Le testament d'Orphée (1960) vum Jean Cocteau mam Yul Brynner a Françoise Arnoul, Yoyo (1965) vum Pierre Etaix, Un papillon sur l'épaule (1978) vum Jacques Deray mam Lino Ventura an Nicole Garcia, an net ze vergiessen den James-Bond-Film Thunderball (1965) vum Terence Young mam Sean Connery.
Lamparski
Lamparski ass de Familljennumm vun ë. a. follgende Persounen:
Franz Josef Gottlieb
De Franz Josef Gottlieb, gebuer den 1. November 1930 zu Semmering, Éisträich a gestuerwen den 23. Juli 2006 zu Verden war en éisträichesche Filmregisseur an Dréibuchauteur.
De Gottlieb huet als Regisseur eng 80 Kinos- an TV-Filmer gedréint. Hien huet sech ëmmer der Zäit ugepasst an déi Filmer gedréint déi zu deem Moment a Moud waren.
Ostrogojsk
Et ass de Verwaltungszentrum vum Distrikt Ostrogojsk. Si huet Awunner (Stand ) an eng Fläch vun 22 km².
Ostrogojsk gouf am Joer 1652 vum ukrainesch Kosake gegrënnt. 1765 krut et d'Stadrechter.
Yves Ciampi
Den Yves Ciampi gebuer den 9. Februar 1921 zu Paräis a gestuerwen de 5. November 1982 war e franséische Filmregisseur.
Hie war vun 1957 bis 1975 mat de japanescher Schauspillerin Keiko Kishi bestuet.
Didier Lockwood
Den Didier Lockwood, gebuer den 11. Februar 1956 zu Calais a gestuerwen den 18. Februar 2018 zu Paräis, war e franséischen Jazz-Violonist a Komponist.
De Lockwood huet eng 30 Albume publizéiert a bal 4500 Concerte ginn. Hien huet a Bands wéi Surya a Magma matgespillt, souwéi mat Dosende vun aneren Jazz-Museker a -formatiounen, wéi den Dave Brubeck, de Billy Cobham, de Stéphane Grappelli, de Miles Davis, de Michel Petrucciani, den Herbie Hancock, oder de Mike Stern.
A senge leschte Joren huet hien och als Komponist geschafft: de Concert fir Gei Les Mouettes, eng Jazz-Oper Journal d'un Usager de l'Espace II, e Pianosconcert, nach e Concert fir Gei fir de Maxim Wengerow, an d'Oper Libertad.
Schleswig-Holstein
Schleswig-Holstein (op Nidderdäitsch: Sleswig-Holsteen, op Dänesch: Slesvig-Holsten, op Nordfriesesch: Slaswik-Holstiinj) ass e Bundesland am Nordweste vun Däitschland. Haaptstad ass Kiel.
Geographie
Schleswig-Holstein läit tëscht dem Nordmier an dem baltesche Mier a grenzt am Norden un Dänemark, am Süden un Hamburg an Niddersachsen an am Südosten u Mecklenburg-Vorpommern.
Gréisst Stied
Wat d'Awunnerzuele betrëfft, sinn déi gréisste Stied a Schleswig-Holstein:
Sproochen
Allgemeng Verwaltungssprooch ass Däitsch, woubäi et juristesch net kloer ass, op domat nëmmen Héichdäitsch oder och Nidderdäitsch (och Plattdäitsch genannt) gemengt ass.
A Schleswig-Holstein stinn der Europäescher Charta fir Regional- oder Minoritéitssproochen no follgend Sproochen ënner Schutz:
Rishi Sunak
De Rishi Sunak [], gebuer den 12. Mee 1980 zu Southampton, ass e brittesche Politiker (Conservative Party) an zanter dem 25. Oktober 2022 Premierminister vum Vereenegte Kinnekräich.
Dem Rishi Sunak seng Famill kënnt aus Indien. Hien huet um Lincoln College zu Oxford studéiert an dono ë. a. als Analyst fir Goldman Sachs an als Hedgefonds-Manager geschafft. 2006 huet hien op der Stanford Graduate School of Business en MBA gemaach.
Zanter 2015 ass hien Deputéierte vum Walkrees Richmond (North Yorkshire), am britteschen House of Commons.
Hie war 2019 Minister ënnert der Theresa May, du vu Februar 2020, ënnert dem Boris Johnson wou e Finanzminister war. Am Juli 2022 ass hien zeréckgetrueden, fir géint dem Johnson säi Behuelen ze protestéieren. No deem sengem Récktrëtt, huet hie fir seng Nofolleg kandidéiert, ma am Ballotage géint d'Ausseministesch Liz Truss verluer. Wéi annerhalwe Mount drop och d'Truss huet missen als Premierministesch zerécktrieden, huet seng Partei hien de 24. Oktober 2022 als Nofollger zum Parteipresident ernannt, soudatt en een Dag drop vum Kinnek Charles III. zum Premierminister ernannt gouf.
Val d'Oronaye
Val d'Oronaye ass eng nei Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
D'Gemeng ass den 1. Januar 2016 bei der Fusioun vun de fréiere Gemenge Meyronnes a Larche entstanen.
Saint-Cyr-Montmalin
Saint-Cyr-Montmalin ass eng franséisch Uertschaft a Gemeng am Departement Jura an der Bourgogne-Franche-Comté.
Géza von Cziffra
De Géza von Cziffra, gebuer den 19. Dezember 1900 zu Arad deemools Ungarn haut Rumänien a gestuerwen den 28. Abrëll 1989 zu Dießen am Ammersee, war en ungaresche Filmregisseur, Auteur, Filmproduzent an Dréibuchauteur.
De Geza von Cziffra huet haaptsächlech Kaméidis- a sougenannt Schlagerfilmer gedréint, dorënner waren och sechs Filmer mat der lëtzebuergescher Schauspillerin Germaine Damar.
Jean-Pierre Cassel
De Jean-Pierre Cassel, gebuer als Jean-Pierre Crochon de 27. Oktober 1932 zu Paräis an och do gestuerwen den 19. Abrëll 2007 war e franséischen Dänzer a Schauspiller.
De Jean-Pierre Cassel huet a senger laanger Schauspillercarrière an iwwer 200 Kinos- an TV-Filmer matgewierkt ënner sou bekannte Filmregisseure wéi Gene Kelly, Robert Altman, Claude Chabrol, Sidney Lumet, Luis Buñuel, Jean-Pierre Melville, Joseph Losey, Abel Gance, René Clément a Jean Renoir.
Nieft senge Filmrollen huet hien och nach Zäit fonnt fir a villen Theaterstécker matzespillen.
Hien ass de Papp vum Schauspiller Vincent Cassel.
Kollwelter
Kollwelter ass de Familljennumm vun ë. a. follgende Persounen:
Vilaine (Nièvre)
Vilaine ass eng franséisch Uertschaft an der Gemeng Lurcy-le-Bourg am Departement Nièvre an der Bourgogne-Franche-Comté.
Marcel Lentz
De Marcel Lentz, gebuer den 2. Juni 1929 an der Stad Lëtzebuerg an do gestuerwen den 9. Abrëll 2008, ass e fréier lëtzebuergesche Kanut an Olympionik.
Goldbach-Altenbach
Goldbach-Altenbach ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Bannes
De Begrëff Bannes bezeechent:
Steiff
Steiff ass de Markennumm vun der Margarete Steiff GmbH zu Giengen an der Brenz, engem Hiersteller dee weltwäit Spillgezei verkeeft, virun allem vun Teddybieren a Plüschdéieren.
Produkter
D'Markenzeeche vun de Steiffdéieren ass dacks e metallene Knapp am Ouer, deen 1904 vum Franz Steiff erfonnt gouf, e Fändel, souwéi e Schëld op der Broscht. Am Laf vun der Zäit hu sech de Knapp an de Fändel dacks verännert, soudatt Kenner mat Hëllef vun dëse Charakteristiken d'Kreatiounszäit vun engem Plüschdéier genee erausfanne kënnen.
2008 gouf e Bierchen nom Ofbild vum Karl Lagerfeld kreéiert.
Nom EuG-Urteel zu Lëtzebuerg) de 16. Januar 2014 kann de Fabrikant Steiff keen europawäite Schutz vum Markenzeechen „Knopf im Ohr“ méi froen (Az. T-433/12 an T-434/12). Domat kënnen och aner Produzenten déi Markéierung verwennen. D'Geriicht huet als Grond uginn, datt et dem Markenzeechen un Ënnerscheedungskraaft feelt, well Knäpp a Schëlter „gängeg Presentatiounselementer“ fir Stoffdéiere sinn. Dat heescht, wa just e Knapp mat engem Fämdel un engem Plüschdéier hänkt, kann de Verbraucher schlecht erkennen ob et e Produkt vun der Firma Steiff ass.
Geschicht
Am Joer 1877 mécht Margarete Steiff an hirem Heemechtuert e Filzkonfektiounsbuttek op, an deem si selwer gebitzt Gezei a Stotsartikele verkeeft. Am Laf vun de Joren entwéckelt sech doraus eng kleng Entreprise mat méi fest agestallte Néieschen. Kuerz drop (1880) gëtt d'Margarete Steiff GmbH gegrënnt, an där och dat éischt Spilldéier mat mëll Textiller entwéckelt gëtt. Mat Hëllef vu Schabloune vun enger Moudenzäitschrëft kreéiert Margarete Steiff e klengen Elefant aus Filz. Dësen „Elefäntle“ ass en Nolestëppeler dee bannent kuerzer Zäit déck beléift war als Kannerspillsaach.
Sachsen-Anhalt
Sachsen-Anhalt (op Nidderdäitsch: Sassen-Anhalt) ass e Bundesland an Däitschland. Haaptstad ass Magdeburg.
Gréisst Stied
Wat d'Awunnerzuele betrëfft sinn déi gréisste Stied a Sachsen-Anhalt:
Steiff
Geschicht
De Franz Steiff entwéckelt 1904 dat bis Ufank 2014 geschützt Markenzeechen „Knopf im Ohr“ fir d'Steiff-Déiere viru Plagiat ze schützen. Op deem Knapp ass fir d'éischt en Elefant ze gesinn, dee gëtt awer mat de Joren duerch d'Schrëft „Steiff“ ersat. D'Margarete Steiff GmbH gëtt 1906 an d'Liewe geruff an ee Joer méi spéit ass s'ënner der Leedung vun de fënnef Neveue vun der Margarete. An deem Joer produzéieren déi 400 Mataarbechter an 1.800 Heemaarbechter 1.700.000 Spillartikele souwéi 973.999 Teddybieren.
Gueberschwihr
Gueberschwihr ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
Steiff
Geschicht
Margarete Steiff stierft den 9. Mai 1909 am Alter vun 61 Joer un de Follge vun enger Longenentzündung. D'Entreprise gëtt an hirem Sënn weidergefouert an d'Spillsaachen- a Plüschdéieresortiment weider vergréissert. Bekannt Beispiller aus dem historesche Steiff-Sortiment:
Nom Schluss vum Zweete Weltkrich probéiert de Betrib en Neistart. 1948 beschäftegt et bal 1.000 Mataarbechter. Fënnef Joer méi spéit ginn et der duebel sou vill. Den Design vun de Plüschbiere gëtt geännert, si developpéiere sech ëmmer weider zu engem drolege Bierekand. Steiff mécht 1980 fir d'Steiff-Amateure Repliken a limitéierter Unzuel. Zum 100-järegen Firmenanniversaire gëtt de Steiff-Museum zu Giengen opgemaach. D'Entreprise forméiert 1992 de Steiff-Club fir Amateuren a Sammler.
Manuel Noriega
De Manuel Antonio Noriega Moreno, gebuer den 11. Februar 1938, zu Panama-Stad, an och do den 29. Mee 2017 gestuerwen, Spëtznumm "Cara de Piña" oder "Pineapple Face", war vum 12. August 1983 bis den 20. Dezember 1989, als "Chef vun der nationaler Gard", respektiv "Regierungschef mat aussergewéinleche Pouvoiren", de facto den Herrscher vu Panama. Hie gouf, no enger spektakulärer US-amerikanescher militärescher Invasioun, bei där e gefaange geholl gouf, 1992 virun engem US-Geriicht wéinst Drogenhandel, Extortioun a Komplott zu enger Prisongsstrof verurteelt a war bis zu sengem Doud Prisonéier.
Villette-lès-Arbois
Villette-lès-Arbois ass eng franséisch Uertschaft a Gemeng am Departement Jura an der Bourgogne-Franche-Comté.
Gueberschwihr
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Steiff
Geschicht
Zum 150. Gebuertsdag vun der Grënnerin Margarete Steiff gëtt am Joer 1997 den éischte Steiff-Festival fir Amateuren a Sammler organiséiert. Am Februar 1999 gëtt déi éischt Steiff-Galerie zu Hamburg opgemaach. Den 100. Gebuertsdag vum Teddybier gëtt mat der Welturopféierung vum Musical „Teddy- ein musikalischer Traum“ vun Uli Brée zu Giengen gefeiert. D'Gebuertshaus vu Margarete Steiff kann 2003 vun der Ëffentlechkeet 2003 besicht ginn.
Brigitte Auber
D'Brigitte Auber, gebuer als Marie-Claire Cahen de Labzac de 27. Abrëll 1928 zu Paräis ass eng franséisch Schauspillerin.
Steiff
Geschicht
Wéinst dem 125-järege Firmejubiläum gëtt 2005 „Die Welt von Steiff“ opgemaach. Ee Joer méi spéit gëtt de „Steiff Sommer“ fir d'Mataarbechter a Frënn vun der Margarete Steiff GmbH organiséiert. Am Kader vum véierte „Steiff Sommer“ gëtt 2009 den Teddybierspidol a -spa opgemaach, wou Steiff-Déiere gefléckt ginn.
Brigitte Auber
Bekannt Filmer vun der Brigitte Auber sinn Sous le ciel de Paris (1951) vum Julien Duvivier an To Catch a Thief (1954) vum Alfred Hitchcock
Casino Royale
Et gëtt zwéi Filmer mam Titel Casino Royale:
Southern African Large Telescope
De Southern African Large Telescope (SALT) ass e groussen opteschen Teleskop a Südafrika. Den Observatoire steet um Karoo-Plateau an enger Héicht vun 1.760 m, no bei der Stad Sutherland.
De SALT gouf no engem präisgënschtege Konstruktiounsprinzip gebaut, bei deem den Haaptspigel deen aus 91 eenzele Segmenter besteet an en Duerchmiesser vu ronn 11 m huet, wärend der Observatioun roueg steet. Dofir verfollegt ee méi klengen „Tracker“ d'Beweegung vum Himmel. D'Liichtsammelkraaft entsprécht där vun engem konventionellen Teleskop vu ronn 9 Meter Haaptspigelduerchmiesser. En huet grad wéi den Hobby-Eberly-Teleskop, e festen Héichtewénkel a léisst sech also nëmmen am Azimut beweegen.
Dany Robin
D'Dany Robin, gebuer de 14. Abrëll 1927 zu Clamart a gestuerwen de 25. Mee 1995 zu Paräis, war eng franséisch Schauspillerin.
Si huet a Filmer ënner der Regie vu sou bekannte Regisseure wéi Marcel Carné, René Clair, Alfred Hitchcock a Sacha Guitry matgespillt.
Mam Schauspiller Georges Marchal war si vun 1951 bis 1969 bestuet.
Duerno war si bis zu hirem trageschen Doud bei engem Brand an hirem Appartement zu Paräis am Joer 1995, mat dem Michael Sullivan bestuet.
Vadans (Jura)
Vadans ass eng franséisch Uertschaft a Gemeng am Departement Jura an der Bourgogne-Franche-Comté.
Les Saintes-Nitouches
Les Saintes-Nitouches ass e franséische Film vum Pierre Montazel aus dem Joer 1963.
Longeaux
Longeaux ass eng franséisch Gemeng an der Meuse an der Regioun Grand Est.
Visit to a Small Planet
Visit to a Small Planet ass en US-amerikanesche Film vum Norman Taurog aus dem Joer 1960 no enger Geschicht vum Gore Vidal.
Ëm wat geet et am Film?
De Kreton, e Wiese vun engem frieme Planéit verléisst säi Planéit fir d'Äerd ze besichen…
Lëtschet
De Lëtschet (zum Deel nach an aler Schreifweis Lötschet oder Loetschet geschriwwen) ass eng Knupp an der Gemeng Suessem där hir Spëtzt 395,6 iwwer dem Mier läit.
Et handelt sech ëm en Zeiebierg, deen tëscht dem Zolwerknapp an dem Bielesser Gaalgebierg läit.
Hôtel du Parc Esch-Uelzecht
Den Hôtel du Parc war fréier en Hotel zu Esch-Uelzecht. D'Gebai, an deem haut ënnenan eng Agence vun enger Assurancegesellschaft ass, steet um Eck vun der Zénon-Bernard- an der Xavier-Brasseur-Strooss, vis-à-vis vun der Post.
Et gouf 1929/30, no Pläng vum Architekt Louis Rossi gebaut, zesumme mat dräi Nopesch- Wunn- a Geschäftshaiser - eent lénks an zwee riets dovun. Bauhär war den Entreprener Antonio Caffaro. Den Ensembel ass am Art Deco-Stil. Opfälleg ass d'Kuppel, déi den ofgeronnten Eck vum Gebai domiéiert, an de Mëttelpunkt vum ganze Gebaier-Ensembel ass. Den Eck ass vun zwéi Risalitte flankéiert, déi hirersäits no uewen hi mat Mansardes-Fënstern am Hallefbou ofgeschloss sinn. An der Fassad aus Sandsteen si stiliséiert vegetalesch Ornamenter ënner a ronderëm Balconen a Fënsteren ze gesinn.
Den Hotel a Restaurant gouf uganks vun den 1990er Joren un d'Banco di Napoli verkaaft. Déi gouf hirersäits an den 2000er Joren duerch eng Assurancen-Agence ersat.
Ubaye-Serre-Ponçon
Ubaye-Serre-Ponçon ass eng nei Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
D'Gemeng ass den 1. Januar 2017 bei der Fusioun vun de fréiere Gemenge La Bréole a Saint-Vincent-les-Forts entstanen.
CR321
Den CR321 ass ronn 10,3 km laang.
Crispin Glover
De Crispin Glover, gebuer als Crispin Hellion Glover den 20. Abrëll 1964 zu New York City, ass en US-amerikanesche Schauspiller a Filmregisseur.
Hien ass de Jong vum Schauspiller Bruce Glover.
Klemm L25d VIIR LX-MAF
Vun den eppes méi wéi 600 Exemplaren aus der Gamme L25 déi produzéiert goufen, gëtt et der weltwäit nach aacht, wouvun der nach dräi fléien. (Stand 2011).
Eng Klemm L25 vum Typ d VIIR vun 1934 koum 1946 op Lëtzebuerg, wou se deen éischte Fliger mat enger offizieller Immatrikulatioun am Land war. D'Maschinn koum spéider an de Besëtz vum Lëtzebuerger Aviateur Menni Kraemer, bis s'ausrangéiert gouf. 2003 gouf de Fliger als Nationaalt Monument klasséiert.
Zënter 2012 ass d'Klemm am Fligermusée zu Munneref ze gesinn.
Historique
1946 huet de Fliger eng Brochlandung um Findel gemaach a sollt duerno verschrott ginn. E puer begeeschtert Fligeramateuren hunn de Wrack opkaaft a restauréiert. Wéi de Fliger duerno sollt an d'Schwäiz verkaaft ginn, huet de Menni Kraemer en opkaaft. Hien huet de Fliger ë. a. op Fluchdemonstratioune presentéiert, bis en definitiv ausrangéiert gouf.
Nom Doud vum Menni Kraemer am Joer 1993 huet de Sportsministère der Famill de Fliger ofkaaft. Den 11. Februar 2003 gouf en als Nationaalt Monument klasséiert.
Vun 2009 bis 2010 gouf de Fliger an enger spezialiséierter Schräinerei zu Landscheid an der Äifel fir 65.000 Euro fir Muséeszwecker restauréiert, wouvun de Kulturministère 41.000 Euro an de Sportsministère 20.000 Euro bäigedroen hunn (de Rescht koum duerch Donen eran). No der Restauréierung, vu Mee 2010 un, stoung de Fliger an engem Hangar um Findel.
Vun November 2011 bis Enn Mäerz 2012 ass de Fliger an der Coque um Kierchbierg ausgestallt. D'Ausstellung ass den 9. November 2011 a Presenz vun der Ministesch Octavie Modert opgaangen. Duerno gouf d'Klemm am Fligermusée zu Munneref, deen 2012 opgaangen ass, ausgestallt.
Gemeng Rouspert-Mompech
D' ass eng vun den lëtzebuergesche Gemengen. Se läit am Kanton Iechternach. De Chef-lieu vun der Gemeng ass d'Uertschaft.
D'Gemeng ass den 1. Januar 2018 aus der Fusioun vun de Gemenge Rouspert a Mompech entstanen.
Uertschaften a Lieu-diten an der Gemeng
Uertschaften an der fréierer Gemeng Rouspert:
Uertschaften an der fréierer Gemeng Mompech:
Häff a Lieu-diten an der fréierer Gemeng Rouspert: Häff a Lieu-diten an der fréierer Gemeng Mompech:
Fusioun
De 24. Abrëll 2016 haten d'Bierger aus de Gemenge Rouspert a Mompech an engem Gemengereferendum mat grousser Majoritéit fir eng Fusioun vun hire Gemenge gestëmmt (80,07 Prozent zu Rouspert, 65,18 Prozent zu Mompech).
Politik
Den 8. Oktober 2017 gouf de gemeinsame Gemengerot nach nom Majorzsystem separat an den zwou Fusionsgemenge gewielt. Déi Kéier drop, den 11. Juni 2023, ginn dann 11 Gemengeréit nom Proporzsystem gewielt, well duerch d'Fusioun d'Limitt vun 3.000 Awunner iwwerschratt gouf.
Wopen
D'Fusiounsgemeng Rouspert-Mompech huet kee Wopen; se benotzt e Logo, deen op de Wope vun de fréiere Gemenge Rouspert a Mompech opgebaut ass.
Interkommunal Syndikater
D'Gemeng Rouspert ass Member vu follgenden interkommunale Syndikater:
Lëtzebuerger Filmpräis 2005
D'Zeremonie vum '''2. Lëtzebuerger Filmpräis''' gouf de 14. Oktober 2005 an der aler Mousels-Brauerei a Clausen organiséiert. Si gouf vum Désirée Nosbusch moderéiert. An der Jury souzen d'Groussherzogin Maria Teresa, d'Sylvie Flammang, s'Josée Hansen, d'Lynne Polak, d'Myriam Muller, de Philippe Reynaert an de Faruk Günaltei.
Als beschte Film gouf dem Claude Lahr säin Dokumentarfilm Heim ins Reich ausgezeechent, deen och de Publikumspräis gewonnen huet. D'Jury huet donieft awer och entscheet, dem Christophe Wagner eng Mention spéciale auszeschwätze "fir säi Courage, am Film Doheem en aktuellen a ganz delicate Sujet ze traitéieren".
Am Ganze waren 13 Kuerzfilmer, 13 Koproduktiounen, 11 Lëtzebuerger Filmer (dovu 5 Documentairen), 62 Techniker a 7 Schauspiller nominéiert.
Fir d'éischte Kéier gouf de Präis fir déi bescht Filmmusek verdeelt. E gouf vun der Lëtzebuerger Agence fir de Schutz vum Auteursrecht, der Sacem, geschaf an ass un de Gast Waltzing fir d'Kompositioun vun der Musek vum Film George and the Dragon gaangen. An der Filmmuseksjury souzen de Raoul Nadalet, de Roland Wiltgen, de Eric Falchero, de Joël Heyar an de Bob Krieps.
Lurcy-le-Bourg
Lurcy-le-Bourg ass eng franséisch Gemeng am Departement Nièvre an der Bourgogne-Franche-Comté.
Lëtzebuerger Filmpräis 2005
Palmarès:
Louis Rossi
De Louis Rossi, gebuer 1899 zu Ponte Tresa am Tessin a gestuerwen 1957 zu Lugano, war e Schwäizer Architekt.
Hien huet op der Konschtgewerbeschoul vu Lugano, an duerno op der Konschtakademie zu Bologna studéiert. No sengem Studium goung hien op Verdun, fir do als Architekt ze schaffen. 1926 koum en op Lëtzebuerg, wou e bis zum Ausbroch vum Zweete Weltkrich, 1939, blouf. De Rescht vu sengem Liewen huet hien an der Schwäiz verbruecht.
Zu Lëtzebuerg huet hie virun allem Hotellen a Villaen entworf, meeschtens am Art Deco-Stil. Sou sinn z. B. de fréieren Hôtel du Parc zu Esch-Uelzecht an de fréieren Hotel Graas op 78 an der Neier Avenue an der Stad Lëtzebuerg no senge Pläng gebaut ginn.
The Black Sleep
The Black Sleep ass en US-amerikanesche Film vum Reginald Le Borg aus dem Joer 1956 no enger Geschicht vum Gerald Drayson Adams.
Ëm wat geet et am Film?
1882 versicht den Dokter Joel Cadman mat alle Mëttele seng Fra, déi un engem Gehiertumor leit, ze retten…
Josef Kadraba
De Josef Kadraba, gebuer den 29. September 1933 zu Řevničov an der haiteger Tschechescher Republik, a gestuerwen de 5. August 2019 war en tschechoslowakesch-éisträichesche Foussballspiller op der Stiermer-Positioun.
Hien huet a senger Carrière fir verschidden tschechoslowakesch an éisträichesch Clibb gespillt. Vun 1958 bis 1963 huet de Kadraba och 17-mol fir déi tschechoslowakesch Foussballnationalekipp gespillt an dobäi 9 Goler geschoss. Bis am Alter vu 46 Joer war de Kadraba Profi-Foussballspiller.
Zanter 1967 huet hien zu Wien gewunnt.
Heitor Silva Costa
Den Heitor da Silva Costa, gebuer de 25. Juli 1873 a gestuerwen den 21. Abrëll 1947, war e brasilianesche Bauingenieur.
Hien huet 1924 e Concours gewonnen, fir um Bierg Corvovado zu Rio de Janeiro eng monumental Statu vum Christus dem Erléiser (Cristo Redentor) opzeriichten. Uleies war den 100. Anniversaire vun der Onofhängegkeet vu Brasilien (1822).
Ingrid Andree
D'Ingrid Andree, gebuer als Ingrid Tilly Unverhau den 19. Januar 1931 zu Hamburg, ass eng däitsch Schauspillerin.
D'Ingrid Andree war vun 1959 bis 1965 mat dem Schauspiller Hanns Lothar bestuet a si ass d'Mamm vun der Schauspillerin Susanne Lothar.
Manuel Blanc
De Manuel Blanc, gebuer den 12. Juni 1968 zu Boulogne-Billancourt, ass e franséische Schauspiller.
Il magnifico avventuriero
Il magnifico avventuriero ass e franséisch-italieenesch-spuenesche Film vum Riccardo Freda aus dem Joer 1963.
Looney Tunes
Looney Tunes ass eng US-amerikanesch Zeechentrickserie déi vun 1930 bis 1969 vu Warner Bros. produzéiert gouf. Wichteg Regisseure vun der Serie waren den Tex Avery, den Chuck Jones, de Robert Clampett an de Fritz Freleng.
Jill Bausch
D'Jill Bausch, gebuer den 12. September 1991 an der Stad Lëtzebuerg, ass eng lëtzebuergesch Basketballspillerin.
Vun 2011 bis 2015 war d'Bausch am Kader vun der lëtzebuergescher Dammebasketballnationalekipp, an huet 19-mol fir d'Nationalekipp gespillt.
La Condamine-Châtelard
La Condamine-Châtelard ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Twin Peaks: Fire Walk with Me
Ëm wat geet et am Film?
An der US-amerikanescher Stad Deer Meadow gëtt d'Läich vun der Teresa Banks, enger jonker Prostituéierte fonnt. D'FBI-Agenten Chester Desmond a Sam Stanley sollen de Muerd opklären. Op der Plaz kréien si wéineg Hëllef vun den Awunner an den Autoritéite vun der Stad.
Isa Miranda
D'Isa Miranda, gebuer als Ines Isabella Sanpietro de 5. Juli 1909 zu Mailand a gestuerwen den 8. Juli 1982 zu Roum, war eng italieenesch Schauspillerin.
Si huet a Filmer vu bekannte Regisseure wéi Max Ophüls, René Clément, Mauro Bolognini, David Lean a Vittorio De Sica matgespillt.
Si krut 1949 um Festival vu Cannes de Präis als bescht Schauspillerin am Film Le mura di Malapaga vum René Clément.
Les deux anglaises et le continent (Film)
Les deux Anglaises et le continent ass e franséische Film vum François Truffaut aus dem Joer 1971 no engem Roman vum Henri-Pierre Roché.
Ëm wat geet et am Film?
Ëm 1900 léiert de jonke Fransous Claude Roc d'Ann Brown kennen. Si luet hien an, fir Vakanz bei hirer Famill a Wales ze maachen...
Anne Faber
D'Anne Faber ass eng lëtzebuergesch Journalistin, Televisiounspresentatrice an Autorin vu Kachbicher. Si ass bekannt fir hir Buch- an Televisiounsserie Anne's Kitchen.
Si huet op der University of Kent englesch Literatur studéiert, an hir Studie mat engem Master an Englesch um University College London 2007 mat enger Aarbecht iwwer d'Iessen an de Romaner vum Roald Dahl ofgeschloss. Dat Joer drop huet si en Opbaustudiëgank a Journalismus op der City University London gemaach. Déi Zäit huet si als Reporter fir APTN, ZDF an RTL geschafft. 2010 huet si ugefaangen, e Blog iwwer hir Kachrezepter ze schreiwen, mam Numm Anne's Kitchen. Dëse krut 2013 e Präis vu Food & Wine,. Dëse war d'Basis vun enger Kachemissioun op RTL Tele Lëtzebuerg, an där et ëm Rezepter goung, déi englesch Kiche mat där lëtzebuergescher verbannen. Dozou koum och hiert éischt Kachbuch eraus.
Am September 2014 koum dat zweet Buch eraus, Anne's Kitchen: Barcelona, Istanbul, Berlin, zu där et och 10 Episoden op der Tëlee gouf, an deenen et ëm d'typesch Kichen aus deenen dräi Stied goung. 2016 koum dat drëtt Buch eraus, Anne's Kitchen, Home Sweet Home...My Luxembourg, dës Kéier mat Rezepter vu lëtzebuergesche Kichespezialitéiten, zu deem et och nees eng Staffel Emissiounen op der Tëlee gouf,.
NGC 6027
Den NGC 6027, als Seyfert Sextett an als HCG 79 katalogiséiert, ass eng kompakt Grupp vu Galaxien, déi am Kapp vum Stärebild Serpens leien. D'Grupp schéngt aus sechs eenzele Galaxien ze bestoen, wat hir och den Numm ginn huet. Beim geneeën Hikucke weist sech, datt s'awer nëmmen aus véier Galaxië besteet. Déi fënneft ass sou wäit ewech vun den aneren, datt si an der Interaktioun vun de Galaxien ënnerenee keng Roll spillt, an déi sechst Galaxis ass a Wierklechkeet e Stärekoup.
190 Millioune Liichtjoer vun der Äerd ewech, hale sech déi véier Galaxien duerch déi géigesäiteg wierkend Gravitatiounskraaften op engem Raum vun 100.000 Liichtjoer Duerchmiesser zesummen. Dëst ass ongeféier d'Gréisst vun eiser Mëllechstrooss a mécht si zu enger vun den dichteste bekannt Galaxiëgruppen. Wëssenschaftler huelen un, datt déi Gravitatiounskräften d'Grupp nach en ettlech honnert Millioune Joer zesummenhale wäert an datt d'Grupp sech dann zu enger eenzeger, riseger elliptescher Galaxis zesummeschléisse kéint.
Jil Haentges
D'Jil Haentges, gebuer den 20. Juli 1990 an der Stad Lëtzebuerg, ass eng lëtzebuergesch Basketballspillerin.
Georges Marchal
De Georges Louis Marchal, gebuer den 10. Januar 1920 zu Nanzeg a gestuerwen den 28. November 1997 zu Maurens (Dordogne) war e franséische Schauspiller.
Hien huet a Filmer ënner der Regie vu sou bekannte Regisseure wéi Jean Grémillon, Luis Bunuel, Abel Gance a Sergio Leone matgespillt.
Mat der Schauspillerin Dany Robin war hie vun 1951 bis 1969 bestuet.
NGC 1003
Den NGC 1003 ass eng Spiralgalaxis vum Typ Sc a läit am Stärebild Perseus. D'Galaxis huet eng Wénkelgréisst vu 5,5' × 1,9' an eng visuell Magnitude vun 11,3 mag. Si gouf de 6. Oktober 1784 vum Wilhelm Herschel entdeckt. 1937 hat de Rudolph Leo Bernhard Minkowski eng Supernova am NGC 1003 entdeckt; haut huet déi d'Bezeechnung SN 1937D a gëtt zum Typ Ia gezielt.
NGC 68
Den NGC 68 (aner Bezeechnngen: PGC 1187, UGC 170, MCG 5-1-65, ZWG 499.106, Arp 113, VV 166b an IRAS00157+2947) ass eng elliptesch Galaxis am Stärebild Andromeda.
Den NGC 68 gouf den 11. September 1784 vum britteschen Astronom Wilhelm Herschel entdeckt.
(1772) Gagarin
Den (1772) Gagarin ass en Asteroid vun der Haaptceinture.
Hie gouf de 6. Februar 1968 vun der russescher Astronomin Ljudmila Iwanowna Tschernych um Krim-Observatoire zu Nautschnyj entdeckt.
Den Asteroid gouf nom Juri Gagarin, dem éischte Mënsch am Weltraum, genannt.
Frank-Walter Steinmeier
De Frank-Walter Steinmeier, gebuer de 5. Januar 1956 zu Detmold, ass en däitsche Politiker vun der SPD. Hien ass zanter dem 19. Mäerz 2017 den 12. Bundespresident vun Däitschland. Bei der Wal vum 13. Februar 2022 gouf hie fir en zweet Mandat erëmgewielt.
Virdru war hie vun 2005 bis 2009 (Regierung Merkel I) a vun 2013 bis 2017 (Regierung Merkel III) däitschen Ausseminister. Vun 1999 bis 2005 war hie Chef vum Bundeskanzleramt ënner dem Gerhard Schröder. Nieft senger Aarbecht als Ausseminister war hie vun 2007 bis 2009 och Vizekanzler vun der Bundesrepublik Däitschland. No der Néierlag als Kanzlerkandidat vun der SPD bei der Bundestagswahl 2009 war hie vun 2009 bis 2013 President vun der SPD-Fraktioun am Bundestag. Den 12. Februar 2017 gouf hien am éischten Tour zum Bundespresident gewielt.
Liewen a Studium
De Steinmeier gouf 1956 als Jong vum Walter Steinmeier (1923-2012), engem Schräiner, an der Ursula Broy, enger vu Breslau staamender, aus der Heemecht verdriwwener Fabricksaarbechterin, gebuer. Hien ass zu Brakelsiek (Krees Lippe, Nordrhein-Westfalen) opgewuess, dat haut zur Stad Schieder-Schwalenberg gehéiert. D'Famill Steinmeier huet zanter Generatiounen als Baueren an där Géigend geschafft, mä nach säi Grousspapp huet missen aus wirtschaftlecher Nout eraus bis an d'1930er Joren d'Famill all Joer als Saisonsaarbechter verloossen.
De Steinmeier huet 1982 den éischten an 1986 den zweete juristesche Staatsexame bestanen. Duerno huet hien als wëssenschaftleche Mataarbechter um Léierstull fir Ëffentlecht Recht a Politikwëssenschaft op der Universitéit vu Gießen geschafft. 1991 huet hien do zum Dr. jur. promovéiert.
Am Joer 1991 huet hien als Referent fir Medierecht a Mediepolitik an der Staatskanzlei vun Niddersachsen ugefaangen. 1993 gouf e beim Gerhard Schröder mat der Leedung vun deem sengem Büro chargéiert. 1994 gouf hien Direkter vum Departement fir Richtlinne vun der Politik an d'Koordinéieren a Plange vun de Ressorten.
Perséinleches
Den 29. Oktober 2015 krut hien den Éierendoktertitel vun der Universitéit vu Piräus an den 19. Dezember 2016 déi vun der Universitéit Paderborn.
Ëffentlech Ämter
Vun 1993 bis 1994 war de Steinmeier Leeder vum perséinleche Büro vum niddersächsesche Ministerpresident, duerno Ressortkoordinator. 1996 gouf hien zum Staatssekretär an der niddersächsescher Staatskanzlei ernannt. Am Uschloss un d'Wal vum Gerhard Schröder zum Bundeskanzler am Joer 1998 koum hie mat op Bonn. Am November 1998 gouf hie Staatssekretär am Bundeskanzleramt a Beoptraagte fir d'Noriichtendéngschter.
Nom Récktrëtt vum Kanzleramtsminister Bodo Hombach gouf de Steinmeier de 7. Juli 1999 Chef vum Bundeskanzleramt. De Steinmeier war och en enke politesche Vertraute vum Schröder. Hien huet meeschtens als Manager am Hannergrond geschafft. Hien huet och Strategiepabeiere vun der SPD geschriwwen, wéi z. B. : Hien huet zum Steierungskrees fir d'Ëmsetzung vun den Hartz-Reforme gehéiert a war 2003 un der Virzéiung vun der Steierreform bedeelegt.
A senger Funktioun als Chef vum Kanzleramt hat hien d'Présidence vum sougenannte "Steinmeier-Krees". Hei goufen ënner senger maassgeeblecher Matwierkung politesch Situatiounsanalysen, politesch Reaktiounsmuster a Strategieentwërf fir d'Regierung Schröder ausgeschafft. De Steinmeier gëllt als duerchsetzungsfähege Pragmatiker. Schonn an de sechs Joren als Chef vum Kanzleramt an als Koordinator vum Geheimdéngscht huet hien aussepolitesch Erfarunge gesammelt, well hien hei erweiderten Zougang zu Informatiounen iwwer d'politesch Situatioun op der Welt hat. No den Terroruschléi vum 11.September 2001 war hien am Krisestab mat agebonnen. De Steinmeier huet jorelaang déi sougenannt Staatssekretärsronn geleet, an där d'Theeme vum Bundeskabinett besprach goufen. An der Staatssekretärsronn fir Europafroen huet hien als Chef vum Kanzleramt dacks den entscheedenden Ausschlag an der Ofstëmmung tëscht konkurréierende Ressorte ginn.
Den 22. November 2005 koum de Steinmeier als Ausseminister an déi vun der Angela Merkel geféiert Regierung. Fir d'Ëffentlechkeet koum dem Steinmeier seng Ernennung iwwerraschend, well hien haaptsächlech als Vertraute vum Schröder bekannt war. Seng Ernennung zum Ausseminister huet awer a Fachkreesser haaptsächlech positiv Reaktiounen ausgeléist, sou och vum Hans-Dietrich Genscher. De Steinmeier war am éischten Semester 2007 President vum Conseil vun der Europäescher Unioun.
Nom Récktrëtt vum Franz Müntefering  huet hien den 21. November 2007 d'Funktioun vum Vizekanzler iwwerholl. Nodeems et no der Bundestagswal 2009 zu enger CDU/CSU-FDP-Koalitioun koum, gouf de Steinmeier de 27. Oktober 2009 aus sengem Amt als Bundesminister entlooss.
No der Bestätegung vum Koalitionsvertrag tëscht der SPD an der CDU/CSU no der Bundestagswal 2013 duerch d'SPD-Basis de 14. Dezember 2013 gouf bekannt, datt de Steinmeier an der drëtter Regierung Merkel an den Ausseministère zeréckkomme sollt. De 27. Januar 2017 ass hie vun sengem Amt als Ausseminister zeréckgetrueden. Säin Nofollger gouf de Sigmar Gabriel.
Hien ass Member am Comité vun der Däitscher Gesellschaft fir d'Vereent Natiounen.
Hien huet de Patronnage iwwer Jugend gegen AIDS, ee Projet, dee vu Jonken initiéiert a gefouert gëtt, an deen Opklärungs- a Preventiounsaarbecht op Aenhéicht bedreift.
Planéiteschleef
Als Planéiteschleef oder Oppositiounsschleef nennt een dee Phenomeen, dee jiddwer ieweschte Planéit (Mars bis Neptun) an de Méint ëm seng Oppositioun, d. h. wann hie vun der Äerd aus gesinn mat der Sonn e Wénkel vun 180° aschléisst, um Stärenhimmel visuell zeréckwandert, fir spéider seng rechtleefeg Bunn nees virunzesetzen. Dat geschitt, well d'Äerd op der "bannenzeger Bunn" méi séier ass. Doduerch schéngt den observéierte Planéit op der Plaz stoen ze bleiwen a seng Beweegungsrichtung dann ëmzekéieren. Och all ënneschte Planéit (Merkur a Venus) verhale sech sou am Beräich vun hirer ënneschter Konjunktioun, well deen dann d'Äerd iwwerhëlt.